ระเบียบคณะกรรมการกำกับกิจการพลังงานระเบียบคณะกรรมการกำกับกิจการพลังงานว่าด้วยการนำส่งรายได้แผ่นดินและหักรายจ่ายสำหรับการดำเนินงานและภาระต่างๆ ที่เหมาะสมของสำนักงานคณะกรรมการกำกับกิจการพลังงานพ.ศ.๒๕๕๑[๑] อาศัยอำนาจตามความในมาตรา ๓๓ (๗) และมาตรา ๔๐แห่งพระราชบัญญัติการประกอบกิจการพลังงาน พ.ศ. ๒๕๕๐อันเป็นกฎหมายที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๓ มาตรา ๔๑ มาตรา ๔๒ และมาตรา ๔๓ ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมาย คณะกรรมการกำกับกิจการพลังงานจึงออกระเบียบไว้ดังต่อไปนี้ข้อ ๑ ระเบียบนี้เรียกว่า ระเบียบคณะกรรมการกำกับกิจการพลังงานว่าด้วยการนำส่งรายได้แผ่นดินและหักรายจ่ายสำหรับการดำเนินงาน และภาระต่าง ๆที่เหมาะสมของสำนักงานคณะกรรมการกิจการพลังงาน พ.ศ. ๒๕๕๑ข้อ ๒ ในระเบียบนี้คณะกรรมการ หมายความว่าคณะกรรมการกำกับกิจการพลังงานประธานกรรมการ หมายความว่าประธานกรรมการกำกับกิจการพลังงานเลขาธิการ หมายความว่าเลขาธิการสำนักงานคณะกรรมการกำกับกิจการพลังงานสำนักงาน หมายความว่าสำนักงานคณะกรรมการกำกับกิจการพลังงานปีงบประมาณ หมายความว่าระยะเวลาตั้งแต่วันที่ ๑ ตุลาคม ของปีหนึ่งถึงวันที่ ๓๐ กันยายน ปีถัดไป พ.ศ.ที่ถัดไป นั้น เป็นชื่อสำหรับปีงบประมาณ นั้นงบประมาณรายจ่าย หมายความว่าจำนวนเงินอย่างสูงที่อนุญาตให้จ่ายหรือก่อหนี้ผูกพันได้ตามวัตถุประสงค์และระยะเวลาที่กำหนดจากรายได้ หรือทรัพย์สินของสำนักงานภาระต่าง ๆ ที่เหมาะสม หมายความว่ารายจ่ายที่คณะกรรมการ หรือสำนักงานต้องจ่ายตามภาระที่เกิดขึ้นหรืออาจจะเกิดขึ้นจากการดำเนินงานตามความเหมาะสมและจำเป็นโดยความเห็นชอบของคณะกรรมการข้อ ๓ ให้ประธานกรรมการกำกับกิจการพลังงานรักษาการตามระเบียบนี้และให้มีอำนาจวินิจฉัยตีความปัญหาเกี่ยวกับการปฏิบัติตามระเบียบนี้หมวด๑การหักรายรับจ่ายขาด ข้อ ๔ ให้สำนักงานจ่ายและหักเป็นค่าใช้จ่ายตามแผนการดำเนินงานแผนงบประมาณรายจ่ายประจำปีที่ผ่านความเห็นชอบจากคณะรัฐมนตรีแล้วและในปีงบประมาณรายจ่ายใด คณะรัฐมนตรียังมิได้ให้ความเห็นชอบตามแผนการดำเนินงานให้ใช้งบประมาณรายจ่ายประจำปีเท่ากับปีที่ล่วงแล้วไปพลางก่อนจำแนกเป็น ๖ ประเภทดังนี้(๑) รายจ่ายด้านบุคลากร(๒) รายจ่ายในการจัดการและบริหารสำนักงาน(๓) รายจ่ายงบลงทุน(๔) รายจ่ายเงินอุดหนุน(๕) รายจ่ายอื่น(๖) อื่น ๆ (ถ้ามี)ข้อ ๕ ให้สำนักงานหักค่าภาระต่าง ๆที่เหมาะสมก่อนส่งเงินคืนคลังเป็นรายได้แผ่นดิน ดังต่อไปนี้(๑)หนี้ผูกพันที่สำนักงานได้ก่อหนี้ผูกพันไว้ก่อนสิ้นปีงบประมาณ โดยขอซื้อทรัพย์สิน จ้างทำของจ้างก่อสร้าง จ้างที่ปรึกษา หรือการเช่าทรัพย์สิน ฯลฯ ที่มีใบสั่งซื้อหรือใบสั่งจ้าง หรือสัญญาหรือข้อตกลงและไม่สามารถจ่ายเงินชำระหนี้ได้ทันสิ้นปีงบประมาณ ให้ถือว่าใบสั่งซื้อหรือใบสั่งจ้าง หรือสัญญา หรือข้อตกลงที่ได้จัดทำเป็นเอกสารขอกันเงินไว้เบิกเหลื่อมปีได้ต่อไปอีกจนกว่าจะสิ้นสุดสัญญาทั้งนี้ ให้เลขาธิการรวบรวมจัดทำรายงานเสนอคณะกรรมการทราบภายหลังสิ้นปีงบประมาณ(๒)รายจ่ายที่ยังไม่ได้ก่อหนี้ผูกพันแต่มีความจำเป็นจะต้องเก็บเงินไว้จ่ายหลังสิ้นปีงบประมาณอีกและได้ขอกันเงินไว้เบิกเหลื่อมปีแล้วทั้งนี้ ให้เลขาธิการจัดทำแผนรายจ่ายเสนอคณะกรรมการเพื่อขออนุมัติกันเงินไว้เบิกเหลื่อมปีอย่างช้าก่อนวันทำการสุดท้ายของปีงบประมาณ(๓) ภาระจำเป็นอื่น ที่คณะกรรมการเห็นชอบหมวด๒การนำเงินส่งคลังเป็นรายได้แผ่นดิน ข้อ ๖ เงินที่ได้รับตามมาตรา ๔๐ (๑) (๒) (๔)แห่งพระราชบัญญัติการประกอบกิจการพลังงาน พ.ศ. ๒๕๕๐ ถ้าไม่ได้จ่ายหรือจ่ายไม่หมดและหักภาระต่าง ๆ ที่เหมาะสม และจำเป็นแล้วในปีงบประมาณหนึ่ง ๆหากมีเงินเหลือเท่าใดให้นำส่งคลังเป็นรายได้แผ่นดินทั้งสิ้น ทั้งนี้ ให้นำส่งภายในปีงบประมาณถัดไปแต่ในระหว่างที่รอการนำส่งจะขอเบิกไปทดรองจ่ายเป็นค่าใช้จ่ายในปีงบประมาณถัดไปก่อนก็ได้กรณีการขอเบิกเงินทดรองจ่ายตามวรรคแรกหากมีเงินไม่เพียงพอในการใช้จ่าย ให้เลขาธิการพิจารณานำเงินที่กันเหลื่อมปีซึ่งยังไม่ถึงกำหนดชำระมาทดรองจ่ายเป็นค่าใช้จ่ายได้ตามความเหมาะสมและจำเป็น[๒]ข้อ ๗ ให้เลขาธิการหรือผู้ที่ได้รับมอบหมายเป็นผู้นำเงินส่งคลังเป็นรายได้แผ่นดินข้อ ๘ วิธีการนำเงินส่งคลังหรือฝากคลังให้สำนักงานจัดทำใบนำฝากพร้อมทั้งนำเงินสด เช็ค ดร๊าฟ ตั๋วแลกเงิน และอื่น ๆฝากเข้าบัญชีเงินฝากธนาคารของกรมบัญชีกลางโดยปฏิบัติตามวิธีการที่กระทรวงการคลังกำหนดข้อ ๙ กรณีนำส่งรายได้แผ่นดินเกินกว่าความเป็นจริงให้สำนักงานถอนคืนจากเงินรายรับประเภทเดียวกับเงินรายรับที่นำส่งคลังในปีงบประมาณถัดไปในกรณีนำส่งรายได้แผ่นดินน้อยกว่าความเป็นจริงให้สำนักงานนำส่งรายได้แผ่นดินสมทบให้ครบถ้วนหมวด๓การรายงาน ข้อ ๑๐ เมื่อสำนักงานได้หักรายจ่ายสำหรับการดำเนินงานและค่าภาระต่าง ๆ ที่เหมาะสมแล้ว ให้แจ้งกรมบัญชีกลางและส่งสำเนาการแจ้งดังกล่าวให้สำนักงานตรวจเงินแผ่นดินทราบโดยเร็ว โดยอย่างน้อยต้องมีรายงานดังนี้(๑) รายงานแสดงฐานะการเงิน(๒) รายงานแสดงผลการดำเนินงาน(๓) รายงานการรับ - จ่ายเงินข้อ ๑๑ ให้ใช้ระเบียบนี้ตั้งแต่วันที่ ๘ ธันวาคมพ.ศ. ๒๕๕๑ เป็นต้นไปประกาศณ วันที่ ๘ ธันวาคม พ.ศ. ๒๕๕๑ดิเรกลาวัณย์ศิริประธานกรรมการกำกับกิจการพลังงานระเบียบคณะกรรมการกำกับกิจการพลังงานว่าด้วยการนำส่งรายได้แผ่นดินและหักรายจ่ายสำหรับการดำเนินงานและภาระต่าง ๆที่เหมาะสมของสำนักงานคณะกรรมการกำกับกิจการพลังงาน (ฉบับที่ ๒) พ.ศ. ๒๕๕๓[๓]กนกพร/ผู้จัดทำ๑๕พฤศจิกายน ๒๕๕๓กวินทราดา/ผู้ตรวจ๑๕พฤศจิกายน ๒๕๕๓[๑]ราชกิจจานุเบกษา เล่ม ๑๒๖/ตอนพิเศษ ๓ ง/หน้า ๒๕/๘ มกราคม ๒๕๕๒[๒]ข้อ ๖ วรรคสอง เพิ่มโดยระเบียบคณะกรรมการกำกับกิจการพลังงาน ว่าด้วยการนำส่งรายได้แผ่นดินและหักรายจ่ายสำหรับการดำเนินงานและภาระต่างๆ ที่เหมาะสมของสำนักงานคณะกรรมการกำกับกิจการพลังงาน (ฉบับที่ ๒) พ.ศ. ๒๕๕๓[๓]ราชกิจจานุเบกษา เล่ม ๑๒๗/ตอนพิเศษ ๑๒๐ ง/หน้า ๑/๑๔ ตุลาคม ๒๕๕๓